Ρόμπερτ Λότζια

Ο Σαλβατόρε Λότζια, γνωστός ως Ρόμπερτ Λότζια (3 Ιανουαρίου 1930 – 4 Δεκεμβρίου 2015) ήταν Ιταλοαμερικανός ηθοποιός. Ήταν υποψήφιος για Όσκαρ Β΄ Ανδρικού Ρόλου για την ταινία Η άκρη του νήματος (1985) και κέρδισε ένα βραβείο Saturn Β΄ ανδρικού ρόλου για τη συμμετοχή του στην ταινία Μπιγκ (1988).

Σε μια καριέρα που διήρκεσε πάνω από εξήντα χρόνια, ο Λότζια έπαιξε σε πολλές ταινίες, όπως Η ωραιότερη ιστορία του κόσμου (1965), τρεις ταινίες της σειράς Ροζ Πάνθηρας, Ιπτάμενος και τζέντλεμαν (1982), Ο σημαδεμένος (1983), Η τιμή των Πρίτζι (1985), Ο Όλιβερ και η παρέα του (1988), Αγνό αίμα (1992) Ημέρα ανεξαρτησίας (1996), Χαμένη λεωφόρος (1997), Ξαναγύρισε κοντά μου (2000) και Tim and Eric's Billion Dollar Movie (2012).

Εμφανίστηκε επίσης σε τηλεοπτικές σειρές, όπως το The Nine Lives of Elfego Baca (2011). Έπαιξε στη δραματική σειρά πολεμικών τεχνών του NBC T.H.E. Cat από το 1966 μέχρι το 1967,Brooks, Tim and Marsh, Earle, The Complete Directory to Prime Time Network TV Shows 1946 – Present, Ballantine Books, 1979, page 606 και στο Mancuso, FBI από το 1989-1990. Ο Λότζια εμφανίστηκε επίσης στη σειρά Η τρελή οικογένεια του Μάλκολμ το 2001, στους Σοπράνος το 2004 και στο Men of a Certain Age το 2011.

 Πρώτα χρόνια 
Ο Λότζια γεννήθηκε στη Νέα Υόρκη, στις 3 Ιανουαρίου 1930, από τον Μπιάτζιο Λότζια, έναν υποδηματοποιό που γεννήθηκε στην Πάλμα ντι Μοντετζάρο, της επαρχίας του Αγκριτζέντο, στη Σικελία, και την Έλενα Μπλαντίνο, μια νοικοκυρά που γεννήθηκε στη Βιτόρια, της επαρχίας της Ραγκούζας, επίσης στη Σικελία. Μεγάλωσε στη γειτονιά Λιτλ Ίταλι, όπου η οικογένεια μιλούσε σικελικά στο σπίτι. Τελείωσε το λύκειο New Dorp πριν παρακολουθήσει μαθήματα στο Κολέγιο Βάγκνερ όπου εντάχθηκε στην αδελφότητα Άλφα Σίγμα Φι. Το 1951, απέκτησε πτυχίο δημοσιογραφίας από το Πανεπιστήμιο του Μιζούρι. Αργότερα σπούδασε υποκριτική στο Πανεπιστήμιο Νορθουέστερν.

Αφού υπηρέτησε στον στρατό των Ηνωμένων Πολιτειών ως ρεπόρτερ τηνς Υπηρεσίας Ραδιοφωνίας και Τηλεόρασης των Ενόπλων Δυνάμεων στην Καραϊβική, ξεκίνησε την καριέρα του ως ηθοποιός στο Actors Studio, με καθηγήτρια τη Στέλλα Άντλερ.The Daily Telegraph, December 7, 2015, (paper only), Obituary, p.31.

 Καριέρα 
Στο θέατρο, ο Λότζια έχει παίξει στις Τρεις αδελφές (1964) του Αντόν Τσέχοφ και στο Boom Boom Room (1973).

Παρόλο που ο Λότζια έπαιξε στην πρώτη του ταινία, Εμείς οι ζωντανοί (1956), σε μια εμφάνιση που δεν έχει καταγραφεί στους τίτλους της, έγινε γνωστός στο Χόλιγουντ δύο χρόνια αργότερα. Ο Λότζια ήταν ραδιοφωνικός και τηλεοπτικός παρουσιαστής στο δίκτυο Southern Command και έγινε γνωστός παίζοντας έναν πραγματικό σερίφη στο The Nine Lives of Elfego Baca, μια τηλεοπτική σειρά του Γουολτ Ντίσνεϊ.
αριστερά|μικρογραφία| Ο Λότζια το 1966
Αργότερα, πρωταγωνίστησε ως διαρρήκτης που έγινε ακροβάτης τσίρκου σε μια βραχύβια αστυνομική σειρά με τίτλο T.H.E. Cat, που μεταδόθηκε για πρώτη φορά το 1966. Αρχικά, το T.H.E. Cat φαινόταν να έχει επιτυχία, είπε ο Λότζια: «Είχαμε περίπου το 30 τοις εκατό του κοινού, το οποίο το NBC θεωρεί καλό για μια νέα εκπομπή με νέο πρωταγωνιστή». Όταν το NBC έκοψε τη σειρά αφού τα νούμερα τηλεθέασης δεν ανέβηκαν, ο Λότζια μπήκε σε κρίση μέσης ηλικίας — μια «κάθοδος στην κόλαση σαν τον Δάντη», όπως την αποκάλεσε αργότερα. Για έξι χρόνια η καριέρα του παρήκμασε και ο γάμος του διαλύθηκε. Μια τυχαία συνάντηση με την Όντρεϊ Ομπράιαν ήταν σωτήρια για εκείνον. Τον βοήθησε να βγει από την κρίση και αργότερα παντρεύτηκαν. Παρά το γεγονός ότι έπαιξε στη σαπουνόπερα του CBS The Secret Storm το 1972, ο Λότζια έκανε στροφή στην καριέρα του, όταν αποφάσισε να αρχίσει να σκηνοθετεί.

Ο σκηνοθέτης Μπλέικ Έντουαρντς συχνά έδινε στον Λότζια δευτερεύοντες ρόλους στις ταινίες του. Κάποιοι από αυτούς ήταν στην ταινία Η εκδίκηση του Ροζ Πάνθηρα (1978) και σε άλλες ταινίες της σειράς, και στο Ροζ σκάνδαλα (1981), το οποίο ήταν μια σάτιρα για το Χόλιγουντ.

Το 1983, ο Λότζια έπαιξε τον Φρανκ Λόπεζ, έναν έμπορο ναρκωτικών, στην ταινία Ο σημαδεμένος, η οποία συχνά θεωρείται κλασική ταινία του Χόλιγουντ.

Ο Λότζια έπαιξε επίσης σε πολλές ευρέως αναγνωρισμένες ταινίες όπως Ιπτάμενος και τζέντλεμαν (1982), Η τιμή των Πρίτζι (1985) και Ημέρα Ανεξαρτησίας (1996). Άλλες ταινίες με πρωταγωνιστή τον Λότζια είναι τα Όλα για όλα (1987), Necessary Roughness (1991) και Ξαναγύρισε κοντά μου (2000).

Ο Λότζια ήταν υποψήφιος για Όσκαρ Β΄ Ανδρικού Ρόλου για την ερμηνεία του στο αστυνομικό θρίλερ Η άκρη του νήματος (1985). Ήταν υποψήφιος για Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Δραματική Σειρά, για τον ρόλο του πράκτορα του FBI Νικ Μανκούζι στην τηλεοπτική σειρά Mancuso, FBI (1989–1990). Ο Λότζια εμφανίστηκε ως μαφιόζος σε πολλές ταινίες, όπως Ο Όλιβερ και η παρέα του (1988), Αγνό αίμα (1992) του Τζον Λάντις, Χαμένη λεωφόρος (1997) του Ντέιβιντ Λιντς και The Don's Analyst (1997). Επιπλέον, έπαιξε τον βίαιο μαφιόζο Φιτς Λε Μένα σε πολλά επεισόδια της σειράς Οι Σοπράνος.

Το 1998, ο Λότζια εμφανίστηκε σε μια τηλεοπτική διαφήμιση για τον χυμό Minute Maid. Η διαφήμιση αναφέρθηκε αργότερα σε ένα επεισόδιο της σειράς Η τρελή οικογένεια του Μάλκολμ στο οποίο ο Λότζια έκανε μια γκεστ εμφάνιση ως παππούς Βίκτορ (για την οποία έλαβε τη δεύτερη υποψηφιότητά τουγια  Έμμυ).

Εκτός από τη φωνή του Σάικς στο Ο Όλιβερ και η παρέα του της Disney, ο Λότζια έπαιξε πολλούς άλλους ρόλους φωνητικής ηθοποιίας, σε πολλά μέσα, όπως: στο παιχνίδι υπολογιστών FreeSpace 2 (1999) και στην ταινία anime Gekijôban Furandaasu no inu (1997), στο βιντεοπαιχνίδι Grand Theft Auto III (2001) και στην κωμική τηλεοπτική σειρά κινουμένων σχεδίων Tom Goes to the Mayor (2004–2006).

Τον Αύγουστο του 2009, ο Λότζια εμφανίστηκε σε μια από τις διαφημίσεις της σειράς Get a Mac της εταιρείας Apple. Στις 26 Οκτωβρίου 2009, ο ιστότοπος TVGuide.com ανακοίνωσε ότι ο Λότζια είχε ενταχθεί στο καστ της σειράς Men of a Certain Age του TNT. 

Ο Λότζια εμφανίστηκε επίσης σε δύο επεισόδια της σειράς κινουμένων σχεδίων Family Guy ως ο εαυτός του. Το 2012, απεικόνισε τον απόστολο Πέτρο κατά την τελευταία του φυλάκιση στο Ο Απόστολος Πέτρος και το τελευταίο δείπνο. Από το 2013, ο Λότζια συνεργάστηκε με τον Καναδό επιχειρηματία Φρανκ Ντάντζελο, εμφανιζόμενος σε τρεις ταινίες (Real Gangsters, Τύχη βουνό και No Depo$it), με μια τέταρτη ταινία η οποία έμεινε ατελείωτη (Sicilian Vampire) λόγω του θανάτου του Λότζια.

Ο Λότζια εργάστηκε ως σκηνοθέτης σε επεισόδια των σειρών Quincy ME, Μάγκνουμ και Χαρτ και Χαρτ.

Ο Λότζια επανέλαβε τον ρόλο του στρατηγού Γουίλιαμ Γκρέι από την Ημέρα Ανεξαρτησίας σε μια εμφάνιση μαζί με τη σύζυγό του, Όντρεϊ, στο σίκουελ του 2016 Ημέρα ανεξαρτησίας: Νέα απειλή, που γυρίστηκε λίγο πριν από τον θάνατό του. Η ταινία κυκλοφόρησε μετά θάνατον και αφιερώθηκε σε αυτόν.

 Προσωπική ζωή 
μικρογραφία| Ο Ρόμπερτ Λότζια και η σύζυγός του Όντρεϊ στο Διεθνές Φεστιβάλ Κινηματογράφου του Μαϊάμι το 2012
Ο Λότζια ήταν παντρεμένος με την Ντέλα Μάρτζορι Σλόαν, από το 1954 έως ότου χώρισαν το 1981. Μαζί της, απέκτησε τρία παιδιά. Το 1982, ο Λότζια παντρεύτηκε την Όντρεϊ Ομπράιαν με την οποία παρέμεινε παντρεμένος μέχρι τον θάνατό του το 2015.

 Ασθένεια και θάνατος 
Το 2010, ο Λότζια έμαθε ότι πάσχει από τη νόσο Αλτσχάιμερ. Πέθανε στις 4 Δεκεμβρίου 2015, λόγω επιπλοκών από τη νόσο, στο σπίτι του στη γειτονιά Μπρέντγουντ του Λος Άντζελες, σε ηλικία 85 ετών Είναι ενταφιασμένος στο Westwood Memorial Park.

 Τιμές και αναγνώριση 
Το 2010, ο Λότζια τιμήθηκε με το Μετάλλιο Τιμής της Νήσου Έλις ως αναγνώριση των ανθρωπιστικών προσπαθειών του.

Στις 17 Δεκεμβρίου 2011, ο Λότζια τιμήθηκε από το πανεπιστήμιό του, το Πανεπιστήμιο του Missouri, με τιμητικό πτυχίο για την καριέρα του και τις ανθρωπιστικές του προσπάθειές.

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1956Somebody Up There Likes MeΕμείς οι ζωντανοίΦράνκι Πέπο1957The Garment JungleΓκάνγκστερς πολυτελείαςΤούλιο Ρενάτα1958Cop HaterΥπ' αριθμ 1 εχθρός της αστυνομίαςντετέκτιβ Στιβ ΚαρέλαThe Lost Missileδρ Ντέβιντ Λόρινγκ1963Cattle KingΟ εκδικητής της πράσινης κοιλάδαςΤζόνι Κουάτρο1965The Greatest Story Ever ToldΗ ωραιότερη ιστορία του κόσμουΙωσήφ ο Μνήστωρ1966The Three SistersΣολιόνιElfego Baca: Six Gun LawΕλφέγκο Μπάκα1969Che!Τσε, ο μεγάλος επαναστάτηςΦαουστίνο Μοράλες1974Porgi l'altra guanciaΔύο τρελοί τρελοί ιεραπόστλοιΜάρκες Γκονζάγκα1977SpeedtrapΣπιλάνοFirst LoveΗ πρώτη ηδονήΤζον Μαρτς1978Revenge of the Pink PantherΗ εκδίκηση του Ροζ ΠάνθηραΑλ Μαρκιόνε1980The Ninth ConfigurationΟ ένατος σχηματισμόςΤζον ΜπένιςPiedone d'EgittoΜπουλντόζας εναντίον ΜπουλντόζαΈντουαρντ Μπερνς1981S.O.B.Ροζ σκάνδαλαΧερμπ Μάσκοβιτς1982An Officer and a GentlemanΜπάιρον ΜέγιοTrail of the Pink PantherΣτα ίχνη του Ροζ ΠάνθηραΜπρούνο Λανγκουά1983Psycho IIΨυχώ 2: Η επιστροφήδρ Μπιλ ΡέιμοντCurse of the Pink PantherΤο φάντασμα του Ροζ ΠάνθηραΜπρούνο ΛανγκουάScarfaceΟ σημαδεμένοςΦρανκ Λόπες1985Prizzi's HonorΗ τιμή των ΠρίτζιΕντουάρντο ΠρίτζιJagged EdgeΗ άκρη του νήματοςΣαμ Ράνσομ1986Armed and DangerousΤα καμάρια του νόμουΜάικλ ΚαρλίνοThat's Life!Έτσι είναι η ζωήπατήρ Μπαραγκόνε1987Over the TopΌλα για όλαΤζέισον ΚάτλερHot PursuitΚαυτή καταδίωξηΜακλάρεν (Μακ)The BelieversΟι δαιμονισμένοιΣον ΜακτάγκερτGaby: A True StoryΜίχελ ΜπρίμερAmazon Women on the MoonΟι Αμαζόνες της νύχταςστρατηγός Μακόρμικ1988BigΜπιγκκύριος Φρέντι ΜακμίλανOliver & CompanyΟ Όλιβερ και η παρέα τουΣάικς (φωνή)1989RelentlessΜπιλ ΜαλόιTriumph of the SpiritΟ θρίαμβος της θέλησηςπατήρ Αρούχ1990Opportunity KnocksΜιλτ Μάλκιν1991The Marrying ManΚυνηγώντας τη γυναίκα της ζωής μουΛιου ΧόρνερNecessary Roughnessπροπονητής Ράιλι Ρίγκεντορφ (Ριγκς)1992GladiatorΜονομάχοι του δρόμουΤζακInnocent BloodΑγνό αίμαΣαλβατόρε ΜαρτσέλιSpies Inc.Μακ1993LifepodΜπανκς1994Bad GirlsΚακά κορίτσιαΦρανκ ΤζάρετThe Last TattooΟι συνωμότεςκυβερνήτης Κόνραντ ΝταρτI Love TroubleΠρωτοσέλιδος έρωταςΜατ Γκρίνφλντ1995ColdbloodedΓκόρντονMan with a GunΜε το δάχτυλο στη σκανδάληΦίλιπ Μάρκουαντ1996Independence DayΗμέρα Ανεξαρτησίαςστρατηγός Ουίλιαμ Γκρέι1997Lost HighwayΧαμένη λεωφόροςΝτικ Λόραντ / κύριος ΈντιSmilla's Sense of SnowΗ αίσθηση της Σμίλα στο χιόνιΜόριτς ΤζάσπερσονGekijôban Furandaasu no inuπαππούς (φωνή)The Don's Analystντον Βίτο Λεόνι1998Wide AwakeΤο σαΐνιπαππούς ΜπιλThe PropositionΠροκαλώντας τη μοίραΧάνιμπαλ ΘέρμανHoly ManΆγιος άνθρωποςΤζον ΜακμπέινμπριτζHard TimeΣκληρός μπάτσος: Η παγίδαΚόνι Μάρτιν1999The SuburbansΤο ροκ των προαστίωνΤζουλςFlypaperΜάρβινAmerican VirginΡόνι2000Return to MeΞαναγύρισε κοντά μουΆντζελο Παρτνίπιλο2001Dodson's JourneyΌπτι ΝτόντσονThe ShipmentΦρανκ ΚολούτσιAll Over AgainΕπιστροφή στο παρελθόνΖακ2005The DealΣτη δίνη του μαύρου χρυσούΤζάρεντ Τόλσον2006Funny MoneyΦέλντμανRainΡέινΤζέικ ΜάρβινForget About ItΚαρλ ΚαμπομπάσοWild SevenΜάκεϊ Γουίλις2008The Least Of Theseπατήρ Γουίλιαμ Τζένινγκς2009ShrinkΕξομολογήσειςδρ Ρόμπερτ Κάρτερ2010HarvestΣιβObituary of the SunΣάμιουελ Λιβάιν2011FakeΣίμους ΓουάιτThe Grand Theftστρατηγός Μακ ΑβόιThe Great Fightδρ Σαλβατόρε ΡίνοThe Life ZoneΤζον Λάσιον / Σατανάς2012Apostle Peter and the Last SupperΟ απόστολος Πέτρος και το τελευταίο δείπνοαπόστολος ΠέτροςTim and Eric's Billion Dollar MovieΤόμι ΣλανγκThe Diary of Preston PlummerΤζον ΠέρσιMargarine Warsπαππούς Γκρίσγουολντ2013Real GangstersΓκαϊτάνο (Τάνο)2014SnapshotΠολ ΓκρέιντιScavenger Killersδρ ΜοντγκόμεριAn Evergreen ChristmasπαππούςThe Big Fat StoneΤύχη βουνόπατήρ Γουόλτερ2015Bleeding Heartsσερίφης ΓουίλσονNo DepositΣίντνεϊ ΦίσερSicilian VampireΣαντίνο Τραφικάντε2016Independence Day: ResurgenceΗμέρα ανεξαρτησίας: Νέα απειλήστρατηγός Ουίλιαμ ΓκρέιThe Red Maple LeafΠάτρικ Άνταμς2017Cries of the Unbornκύριος Έρικ Λάσιον2019The Savantδρ Σαλβατόρε Ρίνο

 Βραβεία και υποψηφιότητες 
Έτος Βραβείο ΚατηγορίαΈργο Αποτέλεσμα 1985 Όσκαρ Β΄ Ανδρικού Ρόλου Η άκρη του νήματοςΥποψηφιότητα 1988 Cable ACE Καλύτερου Ηθοποιού Conspiracy: The Trial of the Chicago 8  1988 Saturn Β' Ανδρικού Ρόλου ΜπιγκΝίκη 1990 Έμμυ Ζώνης Υψηλής Τηλεθέασης Α' Αντρικού Ρόλου σε Δραματική Σειρά Mancuso, FBI Υποψηφιότητα 1992 Fangoria Chainsaw Καλύτερου Ηθοποιού Αγνό αίμα  2001 Έμμυ Ζώνης Υψηλής Τηλεθέασης Γκεστ ηθοποιού σε κωμική σειρά Η τρελή οικογένεια του Μάλκολμ 

 Παραπομπές 

 Εξωτερικοί σύνδεσμοι 



 Ρομπερτ Λότζια στο Actors Studio audio collection του Πανεπιστημίου του Ουισκόνσιν στο Μάντισον

Κατηγορία:Αμερικανοί ιταλικής καταγωγής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής